Абсалютна няправільна сцвярджаць, што беларуская Хатынь памерла. Яна жыла, жыве і будзе жыць. Ёсць такая ісціна: чалавек жыве да той пары, пакуль пра яго памятаюць. А тут — цэлая вёска і яе 149 жыхароў, якая стала хвалюючым сімвалам непакорнасці, мужнасці і сілы беларускага народа. Як ні вар’яцелі, ні стараліся фаxadшысцкія каты знішчыць усё і ўсіх у Хатыні, гэта ім не ўдалося. Цудам выратаваліся ў той жахлівы дзень некалькі жыхароў. Пяцёра былі дзецьмі: Валодзя Яскевіч, яго родная сястрычка Соня, пра якую наш аповед, Антон Бараноўскі, Аляксандр Жалабковіч, Віктар Жалабковіч.